સમિતિ દ્વારા સરકારને તેમના પ્રશ્નોના સુખદ અને ઝડપી ઉકેલ માટે અનુરોધ કરવામાં આવે છે, અન્યથા અમારી લડત ચાલુ રહેશે. તા. ૧૦ મી જૂલાઇના રોજ સમગ્ર રાજયમાં જિલ્લા કલેકટરોને બપોરે ૩-૦૦ વાગ્યે આવેદનપત્ર આપવામાં આવશે, જયારે સાંજે ૫-૦૦થી ૬-૦૦ દરમ્યાન દરેક જિલ્લા મથકે જિલ્લા શિક્ષણાધિકારીની કચેરી ખાતે હજારોની સંખ્યામાં સંચાલકો, આચાર્યો, શિક્ષકો અને વહીવટી કર્મચારીઓ દ્વારા મૌન ધરણાં યોજવામાં આવશે અને પોતાનો વિરોધ વ્યકત કરવામાં આવશે.